**Til foreldre/foresatte og elever!**

Vi gleder oss til å treffe alle elevene igjen etter en lang og merkelig hjemmeskoleperiode. Vi håper på noen fine uker før sommerferien!

Vi er nødt til å forholde oss til reglene i veilederen for smittevern, og vi har forsøkt å lage gode rutiner for skolestarten.

**Når elevene kommer til skolen:**

**-**5. og 7. klasse går inn ved musikk/naturfagrommene (på kortsida bak ungdomsskolen, der det er noen graffititegninger).

- 6., 8., 9. og10. klasse går inn metalltrappen på baksiden av ungdomsskolen.

*Ingen andre innganger skal benyttes.*

**Elever går ikke inn i skolebygget før de får beskjed av lærer som venter. De møter på sin oppmøteplass kort tid før skolestart.**

**Oppmøteplass før skolestart og friminuttsområde:**

10. og 6. klasse har uteareal nærmest gymsalen

9. og 8. klasse har uteareal midt på plassen (i området ved basketballkurva)

5. og 7. klasse har uteareal på enden av bygget ved naturfag/musikken

**Når elevene skal inn i klasserommet, må de stå på en oppmerket strek, slik at den viktige 1-meters regelen overholdes. Så går de til vasken og deretter rett til pulten. Lærer organiserer dette.**

Pultene er organisert slik at 1- meter- regelen overholdes.

Som vi vet **må** **ALLE være gode til å vaske hendene:**

Elevene må vaske hender før de kommer til skolen og når de kommer hjem. Ellers må de sørge for håndvask når de går inn i klasserom og spesielt ved nysing/hosting. Selvsagt må man også vaske hender i forbindelse med måltider og toalettbesøk.

Andre ting vi informerer elevene om:

Forsøk å unngå å ta på dørhåndtak eller kraner. (Vi lar kranene renne under vask).

Det er ikke lov å låne noen ting av hverandre.

De må sitte å spise på sin egen pult. Det er ikke lov å dele mat og drikke.

Vi vasker pultene etter spising. Eleven vasker selv med et papir hver. Lærer går rundt med sprayflaske og søppelbøtte.

Alle må vaske seg/sprite seg på vei ut til friminutt.

Vi kommer til å gjennomføre dagen uavhengig av skolens klokke, for lettere å klare å gjennomføre alle rutinene.

Vi håper alle er klare til å samarbeide om et best mulig opplegg!

**Timeplan:**

|  |  |  |  |  |
| --- | --- | --- | --- | --- |
| **Mandag** |  | **Onsdag** |  | **Fredag** |
| Matte |  | Matte |  | Norsk |
| Norsk |  | Norsk |  | Norsk/musikk |
| Gym/ute |  | Fritt arbeid |  | Gym/utearbeid |
| Norsk |  | Fritt arbeid |  | Matte |
| Samfunnsfag/krle |  |  |  | Fritt arbeid |
| Fritt arbeid |  |  |  | Fritt arbeid |

Kunst og håndverk skal gjøres hjemme.

Engelsk: På skole og hjemme

Naturfag: På skole og hjemme

Hilsen Arnar, Lars Erik og Olav